П Р О Т О К О Л   № 43
от заседанието на Комисия ”Международна дейност” на ВСС,
проведено на 04.12.2013 г.

Днес, 04.12.2013 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев 

На заседанието на комисията присъстваха експертните сътрудници на комисията: Христина Тодорова, директор на дирекция „Международна дейност” и Александра Бръзицова – старши експерт в дирекция „Международна дейност”.  

Д Н Е В Е Н   Р Е Д:

1. ОТНОСНО: Писмо от г-н Ахмед Хамсици – заместник-председател на Висшия съвет на прокурорите и съдиите на Турция.
	
Комисия „Международна дейност”
Р Е Ш И:

	1.1. Приема за сведение писмото от г-н Ахмед Хамсици – заместник-председател на Висшия съвет на прокурорите и съдиите на Турция.
1.2. Възлага на експертите от дирекция „Международна дейност” на ВСС да съгласуват датите на посещението на турската делегация през месец април 2014 г.  

2. ОТНОСНО: Благодарствено писмо от председателя на Националния съвет на правосъдието на Полша г-н Антони Горски.

Комисия „Международна дейност”
Р Е Ш И:

Приема за сведение благодарственото писмо от председателя на Националния съвет на правосъдието на Полша г-н Антони Горски.

3. ОТНОСНО: Заявление от г-н Светослав Стойнов – и.д. прокурор при Районна прокуратура гр. Варна за кандидатстване по обявена от Евроджъст позицията Командирован национален експерт в Аналитичния отдел на Евроджъст (13/EJ/SNE/03). 

Комисия „Международна дейност”
Р Е Ш И:

3.1. ОДОБРЯВА кандидатурата на г-н Светослав Стойнов – и.д. прокурор при Районна прокуратура гр. Варна за командирован национален експерт към  „Евроджъст”.
3.2. ОДОБРЯВА кандидатурата на г-н Венцислав Куртев – следовател в окръжен следствен отдел в окръжна прокуратура гр. Стара Загора за командирован национален експерт към  „Евроджъст”.
3.3. Изисква от административните ръководители информация за вида разглеждани дела от Илияна Балтова – съдия в Окръжен съд гр. Бургас и  Искър Искъров -  съдия в Районен съд гр. Бургас.

4. ОТНОСНО: Заявление от г-н Димитър Халачев – следовател в отдел „Следствен” при Окръжна прокуратура гр. Русе за кандидатстване по обявена от Евроджъст позиция за Командирован национален експерт  в следните отдели на Евроджъст: Правна служба, Секретариат на Европейската съдебна мрежа, Секретариат на мрежата от лица за връзка срещу геноцида, престъпления срещу човечеството и военни престъпления, и Секретариат за Съвместните екипи за разследване (13/EJ/SNE/02). 

Комисия „Международна дейност”
Р Е Ш И:

Приема за сведение  писмено съгласие от Главния прокурор на РБългария по заявлението на Димитър Халачев – следовател в отдел „Следствен” при Окръжна прокуратура гр. Русе за кандидатстване по обявените от Евроджъст позиции.

5. ОТНОСНО: Фактура за годишната членска вноска за 2014 г., съгласно решение на Общото събрание на Европейската мрежа на съдебните съвети (EMCC) в София, 5 - 7 юни 2013 г.

Комисия „Международна дейност”
Р Е Ш И:

Изпраща фактурата за годишната членска вноска за 2014 г., съгласно решение на Общото събрание на Европейската мрежа на съдебните съвети (EMCC) в София, 5 - 7 юни 2013 г. на Комисия „Бюджет и финанси” на ВСС, по компетентност. 

6. ОТНОСНО: Писма от Прокуратурата на РБългария относно командироване в чужбина на представители на Прокуратурата.

Комисия „Международна дейност”
Р Е Ш И:

6.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България. 
	6.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

Т.  Р А З Н И

7. ОТНОСНО: Писмо от Софийски районен съд с искане за предоставяне на информация, от която да е видно водените наказателни производства срещу Иван Атанасов Иванов били ли са наблюдавани от Европейската комисия като дела с особен обществен интерес. 

Комисия „Международна дейност”
Р Е Ш И:

Да се изиска повторно заверено копие от определението на СРС от 2013 г. по НЧХД № 17722/2012 г. на Наказателно отделение, 110 състав.  

8. ОТНОСНО: Въпросник от Министерство на правосъдието за прилагането на Регламент (ЕО) № 1206/2001 на Съвета относно сътрудничеството между съдилищата на държавите-членки при събирането на доказателства по граждански и търговски дела. 

Комисия „Международна дейност”
Р Е Ш И:

8.1. ВЪЗЛАГА на Вероника Николова – съдия в Софийски апелативен съд и национално лице за контакт на Европейската мрежа както и на членовете на Националната съдебна мрежа: Дарина Костова – съдия в Окръжен съд гр. Бургас, Дочка Върбева – съдия в Апелативен съд гр. Пловдив, Върбина Мълчиниколова – съдия в Окръжен съд гр. Плевен, Вилиян Петров – съдия в Апелативен съд гр. Варна, полк. Свилен Александров – председател на Военен съд гр. София и Богдана Желявска – съдия в Софийски градски съд по граждански и търговски дела,  да обобщят резултатите и да попълнят отговорите по Въпросник от Министерство на правосъдието за прилагането на Регламент (ЕО) № 1206/2001 на Съвета относно сътрудничеството между съдилищата на държавите-членки при събирането на доказателства по граждански и търговски дела в срок до 14.01.2014 г. 
8.2. ВЪЗЛАГА на административните ръководители на органите на съдебната власт да отговорят на поставените от Министерство на правосъдието въпроси за прилагането на Регламент (ЕО) № 1206/2001 на Съвета относно сътрудничеството между съдилищата на държавите-членки при събирането на доказателства по граждански и търговски дела в срок до 06.01.2014 г.
8.3. Указва на административните ръководители, че при нужда от допълнителна информация могат да се обръщат към експертите от дирекция „Международна дейност” на ВСС, както и към Вероника Николова – съдия в Софийски апелативен съд и национално лице за контакт на Европейската мрежа по граждански и търговски дела и към членовете на Националната съдебна мрежа: Дарина Костова – съдия в Окръжен съд гр. Бургас, Дочка Върбева – съдия в Апелативен съд гр. Пловдив, Върбина Мълчиниколова – съдия в Окръжен съд гр. Плевен, Вилиян Петров – съдия в Апелативен съд гр. Варна, полк. Свилен Александров – председател на Военен съд гр. София и Богдана Желявска – съдия в Софийски градски съд.
8.4. Въпросникът да се включи в дневния ред на комисията за 15.01.2014 г. 

9. ОТНОСНО: Извлечение от протокол № 43 от заседание на комисия „Публична комуникация” проведено на 3 декември 2013 г., относно обсъждане на възможността за изследване на международния опит в областта на публичната комуникация на съдебната власт.       
Председателят на Комисия по предложения и атестиране и член на комисия „Международна дейност” Милка Итова докладва устно за необходимостта от допитване до членовете и наблюдателите на ЕМСС по въпроси, свързани с атестирането на магистрати.
                                                                                                                                                          
Комисия „Международна дейност”
Р Е Ш И:

9.1. Възлага на дирекция „Международна дейност” да изпрати горепосочените въпросници до офиса на ЕМСС с молба за попълване в едномесечен срок. 

10. ОТНОСНО: Покана до комисия „Международна дейност” и до дирекция „Международна дейност” за участие в работна среща на тема „Механизъм за оценка на работната натовареност в съдебната система на индивидуално и институционално ниво, с акцент върху разработени качествени показатели и тритерии” в изпълнение на Дейност 2 на Цел 4 на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система по Норвежки финансов механизъм 2009-2014 г., която ще се проведе на 16-18 декември 2013 г. в Националния институт на правосъдието, зала 201.  

Комисия „Международна дейност”
Р Е Ш И:

10.1. Приема за сведение поканата до комисия „Международна дейност” и до дирекция „Международна дейност” за участие в работна среща на тема „Механизъм за оценка на работната натовареност в съдебната система на индивидуално и институционално ниво, с акцент върху разработени качествени показатели и критерии” в изпълнение на Дейност 2 на Цел 4 на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система по Норвежки финансов механизъм 2009-2014 г., която ще се проведе на 16-18 декември 2013 г. в Националния институт на правосъдието, зала 201.  

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Китова